cyanic-selkie/wikianc huggingface dataset:
Offa av Mercia
Offa (død 29. juli 796) var konge av Mercia, et kongedømme i angelsaksiske England fra 757 til sin død. Før Wessex ble det dominerende riket i regionen i det 800-tallet var Offa den mektigste av de angelsaksiske kongene, og han omtales derfor som den første konge av hele England sør for Humber. Offa var sønn av Thingfrith og en etterkommer av Eowa, bror av Penda, som noe århundrer tidligere hadde styrt Mercia. Offa kom på tronen etter en periode med innbyrdeskrig som følge av at Offas slektning Æthelbald ble myrdet i 757. Offa beseiret en annen som krevde tronen, Beornrad, og kunne ubestridt bli konge av Mercia. Under Æthelbald hadde Mercia kontrollert store deler av det sørlige England, men etter hans død hadde riket blitt svekket. I de første årene av Offas styre benyttet han til å gjenoppbygge Mercias maktposisjon over de andre angelsaksiske rikene i Midlands, mindre riker som Hwicce og Magonsæte. Ved å dra fordel av ustabiliteten i kongedømmet Kent greide han å etablere seg selv som overherre. Offa kontrollerte også Sussex ved 771, skjønt hans autoritet ble utfordret i begge riker. På 780-tallet hadde han overherredømme over det meste sørlige England, og allierte seg med Beorhtric av Wessex, som giftet seg med Offas datter Ædburh, og fikk fullstendig kontroll over områdene i sørøst. Han ble også overherre av kongedømmet East Anglia og fikk kong Æthelberht II av East Anglia halshogd i 794, kanskje for å ha gjort opprør mot ham.
Offa var en kristen konge som kom i konflikt med kirken, særlig Jænberht, erkebiskop av Canterbury. Offa overtalte pave Hadrianus I til å dele erkebispedømmet Canterbury og opprette et nytt erkebispedømme i Lichfield. Det reduserte Canterburys makt og kan ha vært motivert av Offas ønske om å få en erkebiskop til å innvie hans sønn Ecgfrith som konge ettersom det er mulig at Jænberht hadde nektet å utføre en slik seremoni, som skjedde i 787. Otta også en strid med biskopen i Worcester som ble bisatt ved rådet i Brentford i 781.
De mange bevarte mynter fra Offas styre viser elegante beskrivelser av ham, og den kunstneriske kvaliteten av disse bildene overgikk de samtidige frankiske myntene. En del av hans mynter viser bilder av hans hustru Cynethryth – den eneste angelsaksiske dronning som noen gang ble avbildet på en mynt. Kun tre gullmynter fra Offas tid har blitt bevart: den ene er en etterligning av en abbasidisk dinar fra 774 og hadde arabisk tekst på den ene siden og «Offa Rex» på den andre. Det er usikkert hva som var bruken av gullmyntene, men det er mulig de bli preget for å benyttes som kostbare donasjoner eller gaver til Roma.
Mange historikere har vurdert Offa som den mektigste av de angelsaksiske konger før Alfred den store. Hans herredømme omfattet aldri Northumbria, skjønt han ga sin datter Ælfflæd i ekteskap til den northumbriske kong Æthelred i 792. Tidligere ble Offas styre vurdert som en del av en prosess som førte fram til et forent England, men der ikke lenger full enighet om. I ordene til en historiker: «Offa var drevet av maktbegjær, ikke en visjon om et forent England; og hva han etterlot var et omdømme, ikke en arv.» Offa døde i 796; han ble etterfulgt av sin sønn Ecgfrith, men han styrte kun i mindre enn fem måneder før han ble erstattet av Coenwulf som konge.
Bakgrunn og kilder
På den første halvdelen av 700-tallet var den dominerende angelsaksiske herskeren kong Æthelbald av Mercia. Ved 731 hadde han blitt overherre av alle provinsene sør for elven Humber. Æthelbald var den ene av en rekke sterke konger fra Mercia som hersket fra midten av 600-tallet og fram til tidlig på 800-tallet, og det var ikke før styret til Egbert av Wessex på 800-tallet av Mercias makt begynte å svekkes.
Makten og prestisjen som Offa skaffet seg, gjorde ham en av de mest betydningsfulle herskere Britannia i tidlig middelalder, skjønt det er ingen samtidig biografi av ham som er bevart. En hovedkilde for perioden er Den angelsaksiske krønike. Krøniken var imidlertid en vestsaksisk produksjon, og den er tidvis vurdert som fordomsfull til fordel for Wessex, derav har den ikke nøyaktig befordret omfanget av Offas makt i og utover Mercia. Denne makten kan bli sett i virksomhet i chartere fra Offas styre. Chartere var dokumenter som bevilget landområder og eiendom til tilhengere eller kirkemenn, og var bevitnet av kongene som hadde autoritet til bevilge landområdene. Et charter kunne nedtegne navnene til en bevilgning fra både underkonge og hans overherre på en liste over vitner. Slike vitnelister kan bli sett på eksempelvis Ismere Diploma hvor Æthelric, sønn av kong Oshere av Hwicce er beskrevet som «subregulus» (underkonge) av Æthelbald. Den engelske munken og historikeren Beda den ærverdige (ca. 672 - 735) skrev en historie av den engelske kirke kalt Historia Ecclesiastica Gentis Anglorum; verket dekker kun hendelser fram til 731, men er en av de fremste kildene for angelsaksisk historie og gir betydningsfull bakgrunnsinformasjon om Offas styre.
Offas dike, hvor det meste ble antagelig bygget i løpet av hans tid, er et vitnemål på de omfattende ressurser som Offa kunne kommandere og hans mulighet til å organisere dem. Andre bevarte kilder omfatter et problematisk dokument kjent som Tribal Hidage, en angelsaksisk liste på trettifem stammer, og som kan gi ytterligere bevis på rekkevidden av Offa som hersker, men dokumentets tilskrivelse til hans styre er omstridt. En betydelig samling med brev datert fra perioden, særlig de fra Alkuin, en engelsk prest og lærd som tilbrakte et tiår ved Karl den stores hoff som en av hans fremste rådgivere, og brevvekslet med konger, adelsmenn og kirkeledere over hele England. Disse brevene i særdeleshet avslører Offas forhold og forbindelser til det europeiske fastlandet, det samme gjør hans mynter, som var basert på frankerkongenes eksempler.
Slekt og familie
Offas hustru var Cynethryth, men hennes slekt er ukjent. De fikk en sønn, Ecgfrith, og fire døtre: Ælfflæd, Ædburh, Æthelburh og Æthelswith. Det har blitt spekulert i om at Æthelburh var abbedissen som var en slektning av kong Ældred av Hwicce, men det var andre framtredende kvinner ved navn Æthelburh i løpet av denne perioden.
Konge av Mercia
Historikeren Frank Stenton har slått fast, ut fra chartere fra perioden, at Kent var det første kongedommet som kom under Offas kontroll. Heahbert og Egbert av Kent var lite mer enn klientkonger under Mercias dominans. Stenton har blant annet påvist to chartere fra 774 hvor Offa delte ut eiendommer i Kent uten at den kentiske kongen nevnes i det hele tatt.
Ifølge Den angelsaksiske krønike kjempet styrker fra Mercia og Kent i slaget ved Otford i 776. Det er uklart hva utfallet ble, men de fleste historikere mener at Mercia seiret. Det dreide seg dog ikke om en fullstendig overtagelse, for et charter fra 784 nevner bare kong Ælhmund av Kent, og ikke kongen av Mercia. Stenton antyder at Mercia faktisk kan ha blitt slått ved Otford. Men i 785 synes det klart at Mercias konge styrte Kent, en tilstand som varte til Offas død i 796. Det året gjorde Ædbert Praen opprør, og sikret kentisk uavhengighet en periode.
I Sussex ser det ut til at Offa styrte i den vestlige delen, mens i den østlige delen underkastet man seg ikke like lett. I 771 ble det utkjempet en krig mellom Mercia og Sussex, som endte med at Offa underla seg hele riket. Kongene av Sussex var etter dette i realiteten hertuger.
I 779 vant Offa en viktig seier over Cynewulf av Wessex i slaget ved Bensington i Oxfordshire. Cynewulf ble myrdet i 786, og Offa intervenerte for å sette Beorhtric på tronen. Den nye kongen anerkjente Offa som sin herre, og giftet seg med Offas datter Ædburh i 789.
East Anglia ble underlagt Offa i 794, etter mordet på kong Æthelbert. Omstendighetene er uklare, og Den angelsaksiske krønike sier bare at «Offa, konge av Mercia, ga ordre om at Æthelberts hode skulle kuttes av». Roger av Wendover skrev senere om drapet. I hans versjon ble Æthelbert forrådt av Offas kone Cynethryth; det er mulig at dette er en fiktiv versjon.
Offa var, i likhet med andre angelsaksiske konger, ofte i strid med forskjellige walisiske riker. Et slag ble utkjempet ved Hereford i 760, og Offa ledet felttog mot waliserne i 778, 784 og 796. Det var i denne forbindelse at Offas dike fikk sitt navn. Diket er en jordvoll mellom England og Wales, som muligens ble konstruert før Offas regjeringstid.
Offa er også kjent som kongen som innførte sølvmynt i England. Han slode første sølvpennyene, og kopierte en gullmynt fra Abbasidekalifatet, som skiller seg fra originalen ved at den har innskriften OFFA REX. Enkelte har hevdet at siden mynten har en islamsk trosbekjennelse innskrevet, må Offa ha konvertert til islam. Dette er betraktelig mer sannsynlig at han bare kopierte mynten uten å vite hva som sto på den, fordi dette var en praktisk måte å slå mynt for bruk til handel med arabere. Dette støttes av feilstavinger i den arabiske teksten. Offa slo også mynt med Cynetryths portrett.
Den tidligste tittel han brukte var rex Merciorium, konge av mercierne. Etterhvert ble titlene flottere, og i 774 var han den første som brukte tittelen rex Anglorum, konge av anglerne eller konge over de engelske. Dette styrker oppfatningen om at Offa var den første konge av England.
Den mektigste herskeren på kontinentet på denne tiden, Karl den store, behandlet Offa med respekt. Men Offa ønsket å bli behandlet som jevnbyrdig, og dette skapte vansker i forholdet til frankerne. Omkring 789 forsøkte Karl den store å gifte bort en av sine sønner med en av Offas døtre. Offa krevde at hans sønn Egfrith skulle få gifte seg med en av Karls døtre, noe den frankiske kongen tok som en fornærmelse. Dette resulterte i at frankiske havner i en periode ble stengt for engelske handelsskip.
Det oppsto også en konflikt med Jaenbert, erkebiskop av Canterbury. Dette førte til at Offa opprettet et rivaliserende erkebispedømme med sete i Lichfield, og fikk støtte for dette fra pave Hadrian I. En konsil i Chelsea i 787 støttet dette, etter noe motstand. Hygebehrt ble første og eneste erkebiskop av Lichfield.
I det siste tiåret før Offas død anstrengte han seg for å sikre at Ecgfrith fikk etterfølge ham. Dette gjorde han blant annet ved å krone ham som medkonge i 787. Etter Offas død ble Ecgfrith kronet, men var konge i bare fem måneder før han døde under uklare omstendigheter. Bare omkring 25 år etter Offas død hadde Wessex blitt det ledende riket i England.
Lymexylinae
Verftsbiller (Lymexylinae) er en artsfattig underfamilie av treborende biller. De utgjør en overfamilie for seg selv, Lymexyloidea. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger. To arter er funnet i Norge.
Utseende
Middelsstore (7 – 35 mm), svært langstrakte biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Hodet er temmelig stort og bredt, omtrent så bredt som brystskjoldet, kjevene (mandiblene) er små og ikke utstikkende. Fasettøynene er store og utstående. Antennene er foholdsvis korte, gjerne sagtakkede, kan også være kamformede eller kølleformede. Ofte er de tynnere mot spissen og krumme, slik at antennen ser sigdformet ut. Hannens maksillepalper (det største paret av munnfølere) er karakteristisk vifteformede. Brystskjoldet (pronotum) er omtrent så langt som bredt. Dekkvingene er myke, hos de fleste parallellsidige og lange. Hos mange arter møtes ikke dekkvingene helt i midten i den bakerste delen. Bakkroppen er lang og slank. Beina er forholdsvis lange og slanke. Larvene er avlange, det første kroppsleddet (prothorax) er noe oppsvulmet og det bakerste leddet ender i en kraftig, krum pigg med små tenner på oversiden.
Milan Rastislav Štefánik
Milan Rastislav Štefánik (født 21. juli 1880 i Košariská, Kongeriket Ungarn, død 4. mai 1919 i Ivanka pri Dunaji, Tsjekkoslovakia) var en slovakisk politiker, diplomat og astronom. Han regnes sammen med Thomas Masaryk og Edvard Benes som stifter av det tidligere Tsjekkoslovakia (1918–1992).
Lymexylinae
Levevis
Disse billene borer like under barken på døde og døende trær. Skipsverftsbillen (Lymexylon navale), som også er funnet i Norge, men er mye sjeldnere, går særlig på eik. Det var tidligere vanlig å finne denne ved skipsverft, der det brukt mye eiketømmer. Den kunne gjøre noe skade på tømmeret, men er trolig for sjelden til å være noe problem i dag.
Systematisk inndeling
Det er mulig at bare slekten Lymexylon bør plasseres i denne gruppen.
Milan Rastislav Štefánik
Liv og virke
Milans far var en lokal protestantisk luthersk pastor. Han hadde 12 brødre og søstre, to av dem døde i ung alder. Som en sterk slovakisk patriot allerede som ungdom, hadde Štefánik store problemer med å studere ved ungarske skoler og han måtte bytte videregående skoler flere ganger.
Under første verdenskrig var han generalsekretær den franske hæren og krigsminister i Tsjekkoslovakia. Han var en av de ledende medlemmene av den tsjekkoslovakiske motstandsregjeringen, og hans bidrag var avgjørende for den tsjekkoslovakiske suverenitet under den første verdenskrigen. Štefánik personlige motto var: Å tro, å elske og å arbeide (verit, milovať, pracovať).
I tillegg til sine vitenskapelige oppdrag i utlandet, utførte Štefánik også flere diplomatiske oppgaver. Han etablerte kontakter og vennskap med flere ledende vitenskapelige, kunstneriske, politiske, diplomatiske personligheter, i tillegg til folk fra næringslivet i forskjellige land. I 1912 mottok Štefánik et fransk statsborgerskap. På samme tid, hadde han imidlertid en del personlige problemer og en alvorlig magesykdom som ikke ble nevneverdig bedre selv etter en medisinsk behandling.
I 1914 brøt første verdenskrig ut i Europa. Den 4. mai 1919 forsøkte flyet Štefánik var ombord i å lande i nærheten av Bratislava, men flyet krasjet i nærheten Ivanka pri Dunaji under innflyvningsprossesen. Štefánik døde sammen med to italienske offiserer. Årsaken til flystyrten er fremdeles omstridt. Den offisielle forklaringen i 1919 var at flyet styrtet på grunn av dårlig vær. Siden 1993 har Bratislava internasjonale lufthavn vært oppkalt etter han.
Knut Risan
Knut Risan (født 19. februar 1930 i Nidaros, død 1. februar 2011 ) var en norsk skuespiller.
Han debuterte på Nationaltheatret i 1956 som «Kasper» i Folk og røvere i Kardemomme by og spilte i 147 roller der fram til han ble pensjonert i 1998. Blant hans viktigste roller var tittelrollen i Tartuffe, «Nils Lykke» i Fru Inger til Østeraad, «Rørlund» i Samfundets støtter og «Wangel» i Fruen fra havet. Avskjedsforestillingen var Anton Tsjekhovs Måken. Risan hadde også gjesteopptredener ved Den Norske Opera, Den Nationale Scene og Riksteatret. Han hadde fortellerstemmen i filmen Tre nøtter til Askepott.
Han hadde flere roller i Fjernsynsteatret, blant annet som Torvald Helmer i Et dukkehjem, med Lise Fjeldstad som motspiller i rollen som Nora. Han spilte også Edmond Dantès i dramatiseringen av Greven av Monte Cristo tidlig på 1960-tallet.
Innenfor musikkteateret spilte han blant annet i Flaggermusen, Den glade enke og Tolvskillingsoperaen. Han hadde dessuten flere filmroller, blant annet som kongen i Reisen til Julestjernen. Han spilte «Blomsterhandler Rosengren» i barne-TV-serien Jul i Skomakergata. Han var også den norske fortelleren i Tre nøtter til Askepott. Risan jobbet i tillegg i flere år som stemme over programreklamer på TV 2. Med sin karakteristiske mørke stemme sto han for setningen «-Du tror det ikke før du får se det» i forbindelse med TV-serien The X-Files.
Risan leste også inn en rekke lydbøker.
Risan mottok Per Aabels ærespris i 1993.
Risan var gift med skuespillerinnen Astrid Folstad. Sammen fikk de to barn.
Bernhard Ernst von Bülow
Bernhard Ernst von Bülow (født 2. august 1815 i Cismar i hertugdømmet Holstein, i det nåværende Grömitz; Schleswig-Holstein, død 20. oktober 1879 i Frankfurt am Main) var en dansk og tysk embetsmann og politiker. Han var statssekretær, og dermed leder av utenriksdepartementet til Det tyske keiserriket.
Bakgrunn
Bülow ble født i Holsten som sønn av den danske embedsmannen Adolf von Bülow, og tilhørte en kjent mecklenburgsk adelsslekt. Han studerte jus ved universitetene i Berlin, Göttingen og Kiel.
Karriere
Bülow begynte sin karrière i dansk tjeneste, først ved det tyske kanselli i København (kanselliet for Slesvig, Holsten og Lauenburg), og senere i den diplomatiske tjenesten.
I 1842 ble han legasjonsråd, og i 1847 dansk chargé d'affaires til hansastedene, hvor hans omgang omgang i borgerskapet førte til at han ble kjent med den rike Louise Victorine Rücker, og som han giftet seg med i 1848.
Da opprøret brøt ut i hertugdømmene ved Elben i 1848, forlot han den danske tjenesten. Han tilbød sine tjenester til den midlertidige regjering i Kiel, men ble der avvist.
I 1849 gikk han på nytt i dansk tjeneste, ble utnevnt til geheimekammerherre og i 1850 sendt til forbundsdagen i Frankfurt am Main for å representere hertugdømmene Slesvig og Holsten. Her kom han i kontakt med Otto von Bismarck, som beundret hans behandling av problemene knyttet til spørsmålet om Slesvig-Holsten. Det radikale Ejder-danskepartiet i Slesvig-Holsten mislikte han imidlertid sterkt, og da dette partiet kom til makten i 1862 ble han kalt tilbake fra Frankfurt.
Han gikk deretter i storhertugen av Mecklenburg-Strelitz' tjeneste, og ble hertugdømmets regjeringssjef. I 1867 ble han fullmektig for de to hertugdømmene Mecklenburg i Det nordtyske forbunds forbundsråd, hvor han utmerket seg med sitt vellykkede forsvar av hertugdømmenes middelalderlige konstitusjon, mot liberale angrep.
I prøyssisk tjeneste
Bismarck overbeviste om å gå i Preussens tjeneste, og i 1873 ble han utnevnt til prøyssisk utenriksstatssekretær. Frem til sin død var han kanslerens mest lojale medarbeider. I 1875 ble han prøyssisk fullmektig i Forbundsrådet. I 1877 ble han utnevnt til tysk utenrikssekretær (utenriksminister), og i 1878 var han sammen med Bismarck og fyrst Chlodwig zu Hohenlohe-Schillingsfürst prøyssisk fullmektig ved kongressen i Berlin.
Smidig programvareutvikling
Innen programvareutvikling er smidig utvikling (engelsk: agile development) en form for prosjektarbeid hvor oppdagelse av krav og forbedring av løsninger gjøres gjennom samarbeid i selvorganiserende og tverrfaglige lag hvor kunden eller sluttbrukeren er med, adaptiv planlegging, evolusjonær utvikling, tidlig levering, kontinuerlig forbedring, og fleksibel respons på endringer i krav, kapasitet og forståelse av problemene som skal løses.
Begrepet ble popularisert i 2001 gjennom Manifestet for smidig programvareutvikling, og disse verdiene og prinsippene ble avledet fra og underbygger mange forskjellige rammeverk for programvareutvikling, inkludert scrum og kanban.
Det finnes mye anekdotiske bevis for at smidige metoder og verdier forbedrer effektiviteten hos programmerere, lag og organisasjoner, men empiriske bevis er blandede og vanskelig å finne.
Historie
Iterative og inkrementelle metoder for programvareutvikling kan spores tilbake til 1957, og på begynnelsen 1970-tallet kom evolusjonær prosjektledelse og adaptiv programvareutvikling.
På 1990-tallet var det en rekke lettvektige metoder for programvareutviklings som ble utviklet som en reaksjon på de rådende tungvektige metodene (ofte referert til kollektivt som fossefallmodellen) som kritikerne beskrev som altfor regulert, planlagt og detaljstyrt. Lettvektige metoder inkluderte:
Selv om disse alle oppsto før utgivelsen av Agile Manifesto er de regnet som smidige utviklingsmetoder.
Allerede siden 1991 har lignende endringer pågått i produksjon og ledelse avledet fra strømlinjeformet (lean) produksjon.
I 2001 møttes 17 programvareutviklere på feriestedet Snowbird i Utah for å diskutere lettvektige utviklingsmetoder. Disse var Kent Beck (ekstrem programmering), Ward Cunningham (ekstrem programmering), Dave Thomas (PragProg, Ruby), Jeff Sutherland (scrum), Ken Schwaber (scrum), Jim Highsmith (adaptiv programvareutvikling), Alistair Cockburn (Crystal), Robert C. Martin (SOLID), Mike Beedle (scrum), Arie van Bennekum, Martin Fowler (OOAD og UML), James Grenning, Andrew Hunt (PragProg, Ruby), Ron Jeffries (ekstrem programmering), Jon Kern, Brian Marick (Ruby, TDD) og Steve Mellor (OOA). Sammen publiserte de Manifestet for smidig programvareutvikling (engelsk tittel: Manifesto for Agile Software Development).
I 2005 skrev en gruppe ledet av Alistar Cockburn og Jim Highsmith et tillegg med prinsipper for prosjektledelse kalt PM Declaration of Interdependence  (direkte oversatt: Erklæringen om gjensidig avhengighet i prosjektledelse) for å veilede prosjektledelse innen programvare i henhold til smidig utviklingsmetodikk.
I 2009 skrev en gruppe som jobbet med Robert Martin en utvidelse av prinsippene for programvareutvikling kalt Software Craftsmanship Manifesto for å veilede smidig programvareutvikling med tanke på profesjonell utøvelse og mestring.
I 2011 opprettet Agile Alliance kompendiet Guide to Agile Practices (omdøpt til Agile Glossary i 2016) som er åpent og under stadig utvikling, og inneholder definisjoner av smidig metodikk, krav og bestanddeler, sammen med tolkninger og retningslinjer basert på erfaring fra utøvere av smidige metoder.
== Manifestet for smidig programvareutvikling ==
Verdier i smidige programvareutvikling
Scott Ambler utdypet:
Prinsipper for smidig programvareutvikling
Manifestet for smidig programvareutvikling bygger på 12 prinsipper:
Iterativ, inkrementell og evolusjonær
En viktig fordel med smidig utvikling er kortere tid til markedet og reduksjon av risiko. Stegvise forbedringer frigis vanligvis til markedet, hvilket reduserer tids- og kostnadsrisikoen ved å konstruere et produkt som ikke oppfyller brukerkrav.
Kommunikasjon: Effektivt og ansikt til ansikt
Det 6. prinsippet i manifestet for smidig programvareutvikling sier at "Den mest effektive måten å formidle informasjon inn til og innad i et utviklingsteam, er å snakke ansikt til ansikt." Manifestet, som riktignok ble skrevet i 2001 da videomøter ikke var utbredt, påpeker at dette gjelder kommunikasjon av informasjon, ikke nødvendigvis hvorvidt laget skal være samlokalisert.
Uansett hvilken smidge utviklingsmetode som følges bør hvert lag inkludere en kunderepresentant (i scrum kalles denne produkteier). Denne representerer interessentene og handler på deres vegne, og forpliktelse seg til å være tilgjengelig for utviklerne å svare på spørsmål gjennom hele iterasjonen. På slutten av hver iterasjon inspiseres fremgangen av prosjektinteressentene og kunderepresentanten, og re-evaluerer prioriteringer med sikte på å optimalisere avkastning og sikre tilpasning til kundens behov og selskapets mål. Betydningen av tilfredshet hos interessentene, tilsynegjort gjennom hyppig samhandling og gjennomgang på slutten av hver fase, er årsaken til at tilnærmingen ofte betegnes som en kundesentrert metodikk.
I smidig programvareutvikling har man ofte en stor fysisk skjerm eller en table med notatlapper plassert nær utviklingslaget som forbipasserende kan se, og som gir en oppdatert oppsummering av produktutviklingsstatusen. Noen lag bruker et slags trafikklys for å vise hvilket steg teamet er på i produktutviklingen.
Hyppige tilbakemeldinger og rask tilpasning
En vanlig egenskap i smidig programvareutvikling er daglige ståmøter (kjent som daglig scrum i scrum-rammeverket). I en kort økt (for eksempel 15 minutter) deler gruppemedlemmene fremgangen mot sine mål og blir enige om tilpasninger. For å holde seg til tidsbegrensningen på møtet bruker lagene ofte enkle, kjente spørsmål (som for eksempel hva de gjorde forrige dag, hva de tar sikte på å fullføre denne dagen, og om det er noen hindringer eller risiko for fremgang), og utsetter detaljerte diskusjoner og problemløsning til etter ståmøtet.
Kvalitetsfokus
Spesifikke verktøy og teknikker, for eksempel kontinuerlig integrasjon, automatisert enhetstesting, parprogrammering, testdrevet utvikling, designmønstre, atferdsdrevet utvikling, domenedrevet design, koderefaktorering og andre teknikker brukes ofte for å forbedre kvaliteten og forbedre utviklingens smidighet. Dette baserer seg på at man designer og leverer kvalitet fra starten og at man skal kunne demonstrere programvare for kunden når som helst, eller i det minste på slutten av hver iterasjon.
Filosofi
Sammenlignet med tradisjonell programvareutvikling, retter smidig programvareutvikling seg hovedsakelig mot komplekse systemer og produktutvikling med dynamiske, ikke-deterministiske og ikke-lineære egenskaper. Nøyaktige estimater, stabile planer og spådommer er ofte vanskelig å komme med i tidlige stadier, og tilliten til dem er sannsynligvis lav. Utøvere av smidig metodikk ønsker å redusere trossprang som trengs før man kan se bevis på verdi. Krav og design anses som å være stadig under utvikling. Detaljerte spesifikasjoner på forhånd vil trolig føre til mye bortkastet arbeid som kan være vanskelig å forsvare økonomisk. Disse argumentene og bransjeerfaring har bidratt til å gjøre at smidig utvikling lener seg i favør av adaptiv, iterativ og evolusjonær utvikling.
Adaptiv kontra prediktiv
Utviklingsmetoder eksisterer på et kontinuum fra tilpasningsdyktig til prediktiv. Smidige utviklingsmetoder ligger på den tilpasningsdyktige siden av dette kontinuumet. En nøkkel i adaptive utviklingsmetoder er en såkalt <i id="mwAQY">rolling wave</i> -tilnærming til tidsplanlegging som identifiserer milepæler, men også gir fleksibilitet med tanke på hvordan man skal nå dem, samt gjør det mulig for milepælene selv å endre seg.
Tilpasningsdyktige metoder fokuserer på å tilpasse seg raskt ettersom realitetene endrer seg. Når behovene til et prosjekt endres vil et adaptivt lag som arbeider med dette prosjektet også endre seg. Et adaptivt team har problemer med å beskrive nøyaktig hva som vil skje i fremtiden. Jo lenger unna en dato er, jo mer vag vil en adaptiv metode være for å si hva som vil skje på denne datoen. Et adaptivt lag kan ikke rapportere nøyaktig hvilke oppgaver de skal gjøre den neste uken, men bare hvilke funksjoner de planlegger for neste måned. Når du blir spurt om en utgivelse seks måneder fra nå av kan et adaptivt lag kun oppgi formålet for utgivelsen eller forklaring om forventet verdi kontra kostnad.
Prediktive metoder derimot fokuserer på å analysere og planlegge fremtiden i detalj og imøtekomme kjente risikoer. I ekstremer tilfeller kan et prediktivt lag rapportere nøyaktig hvilke funksjoner og oppgaver som er planlagt for hele utviklingsprosessen. Prediktive metoder er avhengige av en effektiv analyse i tidlig fase, og dersom denne går veldig galt kan prosjektet ha problemer med å endre retning. Prediktive lag innstiller ofte en endringskomité for å sikre at de bare vurderer de mest verdifulle endringene.
Risikoanalyse kan brukes til å velge mellom adaptive (smidige eller verdidrevne) og prediktive (plandrevne) metoder. Barry Boehm og Richard Turner har foreslått at hver side av kontinuumet har sine egne naturlig habitat, som følger:
Smidig kontra fossefall
En av forskjellene mellom metoder for smidig programvareutvikling og fossfallsmetoder er tilnærmingen til kvalitet og testing. I fossfallmodellen beveger arbeidet seg gjennom en livssyklus for programvareutvikling, hvor en fase slutter før den kan begynne. Derav er testfasen adskilt fra og følger etter en byggefase. I smidig programvareutvikling er utføres imidlertid testing i samme iterasjon som programmeringen. En annen måte å se på det er: "Smidig: Finn på ting underveis. Fossefall: Finn på noe før du starter, lev med konsekvensene."
Fordi testing gjøres i hver iterasjon (hvor man utvikler et lite stykke programvare) kan brukerne ofte bruke den nye programvaren og validere verdien. Etter at brukerne vet den virkelige verdien av den oppdaterte programvaren kan de ta bedre beslutninger om programvarens fremtid. Ved å ha et verditilbakeblikk og nye planleggingsøkt i hver iterasjon (i scrum har man vanligvis iterasjoner på bare 2 uker) kan laget kontinuerlig tilpasse sine planer for å maksimere verdien det leverer. Dette følger et mønster som ligner på planlegge, gjennomføre, evaluere, korrigere -syklusen (i gjennomgang og retrospektiv), og eventuelle endringer man blir enige om blir agert på.
Denne iterative tilnærmingen støtter opp om et produkt i stedet for et prosjekt som tankesett. Det gir større fleksibilitet i utviklingsprosessen, mens i prosjekter hvor kravene definerte og låste helt fra begynnelsen vil det være vanskelig å endre dem senere. Iterativ produktutvikling gjør at programvaren kan utvikle seg som svar på endringer i forretningsmiljø eller markedskrav.
Kode kontra dokumentasjon
I et brev til IEEE Computer skrev Steven Rakitin at smidig programvareutvikling var "enda et forsøk på å undergrave programvareutvikling som disiplin" og oversatte "programvare som virker fremfor omfattende dokumentasjon" til at "vi ønsker å bruke all vår tid koding. Husk at ekte programmerere ikke skriver dokumentasjon."
Denne anekdoten har blitt bestridet av talsmenn for smidig programvareutvikling som istedet sier at utviklere skal skrive dokumentasjon hvis det er den beste måten å oppnå de relevante målene på, men at det ofte er bedre måter å oppnå disse målene på enn å skrive statisk dokumentasjon. Scott Ambler sier at dokumentasjonen skal være "bare knapt god nok", og at for mye eller omfattende dokumentasjon vanligvis fører til bortkastet arbeid, og at utviklere sjelden stoler på detaljert dokumentasjon fordi den vanligvis ikke er synkronisert med koden, selv om for lite dokumentasjon også kan føre til problemer for vedlikehold, kommunikasjon, læring og kunnskapsdeling. Noen av utfordringene med utdatert dokumentasjon kan løses ved bruk av dokumentasjonsgeneratorer.
Metoder for smidige programvareutvikling
Ulike metoder for smidige programvareutvikling støtter et bredt spekter av livssyklusen for programvareutvikling. Noen metoder fokuserer på praksis (for eksempel ekstrem programmering, pragmatisk programmering, smidig modellering), mens noen fokuserer på å håndtere arbeidsflyten (for eksempel scrum, kanban). Noen understøtter aktiviteter for kravspesifikasjon og -utvikling (for eksempel funksjonsdrevet utvikling), mens noen forsøker å dekke hele livssyklusen til utviklingen (for eksempel dynamisk systemutviklingsmetode og rasjonell enhetlig prosess).
Notable rammeverk for smidig programvareutvikling inkluderer:
Smidig praksis
Smidig programvareutvikling støttes av en rekke konkrete praksiser, som dekker områder som krav, design, modellering, koding, testing, planlegging, risikostyring, prosess, kvalitet, et cetera. Noen notable praksiser som underbygger smidig programvareutvikling inkluderer:
Smidig ledelse
Smidig ledelse betegner en iterativ, inkrementell metode for å administrere design og konstruksjon innen ingeniørfag, informasjonsteknologi og andre forretningsområder hvor man ønsker å utvikle nye produkter eller tjenester på en fleksibel og interaktiv måte basert på prinsippene i Manifestet for smidig programvareutvikling.
Smidig metrikk kan brukes for å identifisere svake punkter og måle ytelsen til et lag. Smidighet i forsyningskjeden kan hjelpe med å takle usikkerhet og variabilitet i tilbud og etterspørsel, og kan øke og redusere kapasiteten raskt slik at den kan tilpasse seg et raskt skiftende kundebehov. Strategisk smidighet en organisasjons evne til å endre sin handlingsplan etterhvert som miljøet utvikler seg, og baserer seg på å gjenkjenne eksterne endringer tidlig nok og å tildele nok ressurser for å tilpasse seg disse skiftende miljøene.
Smidig ledelse har vært brukt i næringsliv og offentlig sektor, for eksempel av Det amerikanske byrået for internasjonal utvikling (USAID).
Don Juan (andre betydninger)
Don Juan har flere beytdninger:
Smidig programvareutvikling
Bruk utenfor programvareutvikling
Ifølge Jean-Loup Richet, forsker ved den franske handelshøyskolen ESSEC, kan en smidig tilnærming også brukes effektivt for andre fagfelt enn programvareprodukter og for prosjektledelse generelt, særlig innen innovasjon og usikkerhet. Ifølge han kan dette resultere i et produkt eller prosjekt som tilfredsstiller dagens kundebehov og leveres med minimale kostnader, minimalt med bortkastet arbeid og tid, og på en slik måte at bedrifter kan oppnå gevinst på bunnlinjen tidligere sammenlignet med tradisjonelle tilnærminger.
Smidig utviklingsmetoder har blitt mye brukt til utvikling av programvare, men teknikkene kan også tilpasses for utvikling av andre produkter, som for eksempel datamaskiner, medisinsk utstyr, mat, klær og musikk. Smidige utviklingsmetoder har også blitt brukt i til drift (altså ikke-utvikling) av IT-infrastruktur -utrullinger og -migreringer. Noen av de bredere prinsippene for smidig programvareutvikling har også blitt brukt i generell ledelse (for eksempel strategi, styring, risiko, finans) under begrep som forretningssmidighet (business agility) eller smidig administrasjon (agile business management).
Smidig programvareutvikling kan også brukes innen andre områder av livet, som for eksempel oppdragelse av barn. Suksess ved i barns utvikling kan væe basert på grunnleggende styringsprinsipper som kommunikasjon, tilpasning og bevissthet. I en TED Talk delte Bruce Feiler hvordan han brukte grunnleggende smidige prinsipper for å håndtere husholdningen og oppdra barna.
Scott Lipsky
Scott Lipsky (født 14. august 1981 i Merrick, New York) er en profesjonell amerikansk tennisspiller.
Vitenskapsåret 1643
Vitenskapsåret 1643 er en oversikt over hendelser, prisvinnere, fødte og avdøde personer med tilknytning til vitenskap i 1643.
Jazmin Carlin
Jazmin Carlin (født 17. september 1990) er en britisk svømmer.
Sjokoladekanne
Sjokoladekanne er et skjenkekar for varm sjokolade. Sjokoladekanner er gjerne laget av keramikk eller metall, og de kan romme fra omkring 0,8 til 1,2 liter.
Sjokoladekanner fra 1700-tallet og begynnelsen av 1800-tallet har gjerne et hull med skyveklaff i lokket. Dette er hullet til rørepinnen. Sjokoladen var den gang ikke så lett oppløselig, og den hadde lett for å synke til bunns. Med rørepinnen kunne sjokoladen vispes opp, og den skulle serveres skummende i koppene. Denne skikken tar slutt omkring 1800, og i Nye og fuldstendig Huusholdningsbog skriver forfatteren i 1799: Nogle troe at Chocoladen ikke er god, naar den ikke er qvervlet til Skum: men Skum er Skum, det er overflødig luft, som derved kommer i maven, og uden Nødvendighed volder Vinde.
Fra slutten av 1700-tallet blir sjokolade- og kaffekannene svært like. Det kan være vanskelig å skille dem, og mange kanner har nok også vært brukt til begge deler. Sjokolade har også ofte blitt servert fra mugger. Men sjokoladekanner fra 1800- og 1900-tallet kan gjerne skilles fra kaffekanner ved at de har et nebb eller en kort tut plassert øverst på korpus, mens kaffekanner gjerne har en lengre tut plassert lengre ned.
Peter Hillgren
Peter Hillgren (født 15. mars 1966) er en svensk tidligere fotballspiller. Hillgren, som var spiss, spilte for Malmö FF, Trelleborgs FF og Helsingborgs IF i Allsvenskan.
Malmö FF
Hillgren startet sin karriere som profesjonell fotballspiller i Malmö FF, hvor han var i to perioder. Sammenlagt spilte Hillgren 41 kamper og scoret åtte mål for klubben, samtlige i Allsvenskan.
Trelleborgs FF
Hillgren hadde et opphold fra 1990 til 1992 i Trelleborgs FF, og var med da klubben rykket opp i Allsvenskan etter 1991-sesongen. Hillgren spilte 24 kamper og scoret ni mål for klubben etter opprykket, samtlige i 1992-sesongen.
Helsingborgs IF
Hillgren gikk direkte fra Malmö FF til den rivaliserende klubben Helsingborgs IF i 1995. Hillgren spilte sammenlagt åtte kamper og scoret to mål for klubben, samtlige i 1995-sesongen av Allsvenskan.
Leveringsavtale
En leveringsavtale er en avtale som inngås mellom en selger og en kjøper. Selgeren er vanligvis en bedrift som leverer produkter eller tjenester til andre bedrifter, til forbrukere eller andre kategorier kunder. Avtalen består av et tilbud som fremsettes av selgeren og en aksept som gis av kjøperen. Selgeren forplikter seg ved tilbudet til å levere noe til en angitt pris og på angitte leveringsbetingelser ellers.
Beyond Magnetic
Beyond Magnetic er en EP med Metallica, utgitt i 2012.
På albumet er det fire utelukkede spor fra deres forrige album Death Magnetic, innspilt i perioden april 2007 - mars 2008.
Tåkebue
En tåkebue ligner på en regnbue, men siden vanndråpene i tåke er svært små, mindre enn 0,05 mm, vil de enkelte fargene bli spredt og blandet så mye at det dannes en bred, hvitaktig regnbue.
Dette fenomenet må ikke forveksles med månebue, som er et annet optisk fenomen der fargene eksisterer, men er så svake at månebuen sjelden er synlig.
Christian Strøm
Strøm vant NM i aking, ener for herrer i 1971 og 1976. Han deltok under vinter-OL for Norge i 1972 i Sapporo med 14.-plass i både ener for herrer og toer for herrer, og i 1976 i Innsbruck med 22.-plass i ener for herrer.
Stuora Mollešjávri
Stuora Mollešjávri er en innsjø øst i Nordreisa kommune.
Chen Mingyi
Chen Mingyi (forenklet kinesisk: 陈明义, tradisjonell kinesisk: 陳明義, pinyin: Chén Míngyì, POJ: Tan Beng-gi; født i august 1940 i Fuzhou i provinsen Fujian i Kina) er en kinesisk kommunistisk politiker.
Chen ble medlem av Det kinesiske kommunistiske parti i 1960. Han tok utdannelse som skipsarkitekt ved Shanghai Jiaotong-universitet, og begynte sin karriere i partiets lederskikt i 1985. Fra april 1994 til oktober 1996 var han guvernør for provinsen Fujian og samtidig vise partisekretær for provinsen. Fra oktober 1996 til desember 2000 var han provinsens partisekretær.
Etter 2001 ble han formann for provinsens politisk konsultative konferanse.
St. Johann in Tirol
På 700-tallet ble det bygget en kirke som var vigslet Johannes Døperen, og som ga navnet til kommunen. St. Johann kom til rikdom gjennom gruvedrift av kopper og sølv fra 1500- til 1700-tallet. Den gang var gruven ved Oberndorf med 780 meters dybde verdens dypeste sjakt.
I dag er turismen hovednæringen i St. Johann.
Leveringsbetingelser
Leveringsbetingelser er de betingelsene som gjelder ved en ekspedisjon av en vare. En leveringsavtale angir varetype, leveringsmengde, ekspedisjonsmåte og ansvarsbetingelser ved leveringen. Betingelsene forteller hvem som eier varen og når leveringen skjer, og også hvordan overgangen av fraktkostnader skjer. Ved levering i en butikk er det vanlig at kunden overtar varen ved ekspedisjonsdisken når den er betalt eller levert på kreditt. Ved forsendelse skjer leveringen slik som partene har gjort avtale om. Det er vanlig å bruke formuleringer som FOB sammen med angitt leveringssted (by eller plass), eventuelt fritt levert lager, fritt levert "by, plass" eller andre formelle betingelser iht. Incoterms. Incoterms er avtaleformer som ellers brukes ved internasjonal ekspedisjon.
Du kan ikke kjøpe alt for penger
Du kan ikke kjøpe alt for penger, (originaltittel: The Devil and Daniel Webster) er en amerikansk fantasyfilm fra 1941 regissert av William Dieterle, etter Stephen Vincent Benéts novelle The Devil and Daniel Webster. Hovedrollene spilles av Edward Arnold, Walter Huston, James Craig, og Simone Simon. Filmen vant Oscar for beste musikk. Walter Huston ble også nominert til Oscar for beste mannlige hovedrolle.
Handling
Filmen er en moderne gjenfortelling av legenden om Faust. Jabez Stone, en ung gårdbruker i New Hampshire på midten av 1800-tallet inngår en pakt med djevelen og blir en rik man. Etter syv år kommer djevelen tilbake for å kreve inn sin del av avtalen, men en rettssak avholdes hvor Stone blir utnevnt juristen og politikeren Daniel Webster som forsvarer. Det føres bevis for hvem som er Stones sjels rettmessige eier og en rekke historiske personer som Benedict Arnold, Stede Bonnet og John Hathorne føres som vitner.
Sjtsje ne vmerla Ukraina
«Sjtsje ne vmerla Ukraina» (, «Ennå er ikke Ukraina død») er Ukrainas nasjonalsang. Navnet kommer fra sangens åpningslinje; Sjtsje ne vmerla Ukrajiny i slava, i volja («Ennå er den ikke død, Ukrainas ære og frihet»).
Historie
Den ukrainske etnografen, folkloristen og dikteren Pavlo Tsjubynskyj skrev høsten 1862 det patriotiske diktet «Ennå er ikke Ukraina død», som skulle ende opp som teksten til Ukrainas nasjonalsang. Første linje er en parafrase av Józef Wybickis opprinnelige åpningslinje i Mazurek Dąbrowskiego; Jeszcze Polska nie umarła («Ennå er ikke Polen død»), senere omskrevet til Jeszcze Polska nie zginęła («Enda er ikke Polen tapt»). Motivet, som også finnes også igjen i den panslaviske Hej Sloveni («Ennå lever vårt slaviske språk»), stammer fra en panslavisk gjenfødelsesbevegelse.
I 1863 ble diktet publisert i det Lviv-baserte tidsskriftet («Målet») nr. 4. Den gresk-katolske presten Mykhajlo Verbytskyj, som også var en kjent komponist i sin tid, ble så begeistret for diktet at han satte seg ned for å komponere musikk til det, først for sangstemme, senere for orkester. Sangen ble sunget offentlig første gang i 1864 i Ukraina-teateret i Lviv, og i 1865 offentliggjorde han det tonesatte diktet med noter i g-moll.
Sangen ble tatt i bruk som nasjonalsang første gang under folkerepublikken Ukrainas korte selvstendighet fra 1917 til 1920, men også andre sanger ble benyttet i denne perioden. Etter løsrivelsen fra Sovjetunionen og grunnleggelsen av et uavhengig Ukraina i 1991, ble musikken til Verbytskyj skrevet inn i artikkel 20 i landets grunnlov som nasjonalsang den 15. januar 1992. Teksten ble imidlertid først offisielt innført 6. mars 2003 etter et forslag fra president Leonid Kuchma, og det ble i den forbindelse gjort noen små endringer i den. Blant annet ble begrepet «ukrainske bror» byttet ut med «unge bror» for bedre å inkludere alle nasjonaliteter som bor i landet.
OneRepublic
OneRepublic er et amerikansk rockband fra Colorado Springs, Colorado. Gruppen ble dannet i 2002 av Ryan Tedder og Zach Filkins. Bandet oppnådde massive suksess på MySpace, og ble den mest fremtredende usignerte handling på nettsiden. De signerte med Mosley Music Group i 2006, og ga ut sitt debutalbum, Dreaming Out Loud, i 2007.
Smidig ledelse
Smidig ledelse vil si å anvende prinsippene for smidig programvareutvikling og strømlinjeformet prosjektledelse i ulike ledelsesprosesser, særlig innen produktutvikling og prosjektledelse. Etter at Manifestet for smidig programvareutvikling ble utgitt i 2001 begynte smidige metoder å spre seg til andre områder. Begrepet smidig stammer fra smidig produksjon som på begynnelsen av 1990-tallet hadde utviklet seg fra fleksible produksjonssystemer og strømlinjeformet produksjon.
I 2004 publiserte Jim Highsmith, en av forfatterne av det opprinnelige manifestet, boken Agile Project Management: Creating Innovative Products.
Per 2021 hadde begrepet "smidig prosjektledelse" ikke blitt plukket opp enda av noen av de internasjonale organisasjonene som utvikler standarder for prosjektledelse.
Ching Ling Foo
Ching Ling Foo (kinesisk: 金陵福, egentlig Chee Ling Qua / Zhu Liankui, 朱連魁; født 1854 i Beijing i Kina, død 1922) var en kinesisk sjonglør og tryllekunstner.
I en alder av 16 år begynte han å studere kinesisk illusjonisme (tryllekunster). Han ble utnevnt til hofftryllekunstner i Beijing. I 1898 dro han med sitt show til USA, og ble der i tre år. Her begynte William E. Robinson å etterape hans show, og det oppstod en rivalisering mellom de to. Da reiste han rundt i Europa og så hjem til Kina. I 1914 reiste han på nytt til USA.
Med seg som en ytterligere attraksjon under utenlandsturneene var noen kinesiske kvinner med snørte føtter, blant dem hans kone.
Viterbi error rate
I digital overføring er Viterbi error rate, også kjent som Viterbi bit error rate (VBER) en måling av feil i overføring av digital informasjon etter det opprinnelige signalet har blitt korrigert for feil og avvik, vanligvis støy og/eller forvrengning. Verdien av VBER er direkte knyttet til kvaliteten på Channel Bit Error Rate (CBER), som er måling av styrken og kvaliteten av det opprinnelige signalet før korrigering av feil.
Eksempel
Her er et eksempel på en overført digital kode:
1 0 1 0 1
Følgende forvrengte signalet blir mottatt:
1 1 0 1 0
CBER bestemmes ved å dividere antall feil bit mottatt, i dette tilfellet 4, med det totale antall av bit mottatt.
I dette tilfellet er CBER lik 4/5, som tilsvarer 0.8, eller 80%. Altså er 80% av antall bit blitt feilmottatt. Med unntak av ekstreme tilfeller av forstyrrelser, kan et signal være helt fikset, og dermed oppnå en VBER på 0. Som vil være et signal med 0 korrigering av feil.
Forretningsministerium
Forretningsministerium, eller overgangsregjering, brukes som betegnelse på den funksjon en parlamentarisk regjering (eller tilsv. utøvende myndighet) utøver i perioden fra den har søkt avskjed til ny ledelse er utnevnt. En slik overgangsperiode vil være midlertidig fra noen dager til noen måneder med et mål om å få på plass en ny varig løsning så raskt som mulig. Christian Schweigaards ministerium i 1884 er et eksempel fra norsk politisk historie.
Et forretningsministerium arbeider med redusert autoritet og vil normalt ikke gjennomføre handlinger eller fatte vedtak som er omstridt politisk. Oppdraget er primært å ta seg av løpende forretninger.
Myri-visa
«Myri-visa» er et skillingstrykk, en lokal sådan fra Bøherad. Visa er skrevet av en tjenestegutt som gikk med hudsko. Dette gjorde en enke narr av ham for, og hun sa at hun skulle dikte et vers om ham, hvis han kom igjen med hudsko. Kvelden etter kom gutten med lærsko på beina og visa i handa.
Teksten
1.Det er so fine enkjur i Lunde prestegjeld, dom er so fin og snåle når dom i puss og stell skal ut i selskap gå, og glad du må visst vera du ei slik ei konne får.
2.Men det er ikkje mange som dit tor våga seg, fær e dom ikkje rike og fine au attpå, so kan dom gå sin veg, og derfor får dæ væra eg kan'kje slik ei få.
3.Ja den som dom vil hava han må visst væra rar, fær penger må han hava og dertil au ein gard, så dom kan leva vel, og pusse seg og stase som dom vil ha det sel.